**ข่าวกิจกรรมคณะศิลปศาสตร์**

**หน่วยงาน** สายวิชาภาษา สายวิชาสังคมศาสตร์ฯ

ศูนย์สารสนเทศและการเรียนรู้ ศูนย์วิจัยและบริการวิชาการ

สำนักงานวิชาศึกษาทั่วไป สำนักงานคณบดี

**วันที่จัดกิจกรรม ส่งเมื่อวันที่**

วันที่ 23 มกราคม 2558 วันที่ 27 มกราคม 2558

**หัวข้อข่าว**

สายวิชาสังคมศาสตร์และมนุษยศาสตร์ คณะศิลปศาสตร์ ร่วมพิธีเปิดแหล่งเรียนรู้พลังงานชุมชนและการเกษตร ณ ฟาร์มแพะ “EZAKHAN FARM” ชุมชนชมทรัพย์

**เนื้อข่าว**

สายวิชาสังคมศาสตร์และมนุษยศาสตร์ คณะศิลปศาสตร์ ร่วมพิธีเปิดแหล่งเรียนรู้พลังงานชุมชนและการเกษตร ณ ฟาร์มแพะ “EZAKHAN FARM” ชุมชนชมทรัพย์โดยมี นายจุมพล สำเภาพล รองผู้ว่าราชการจังหวัดกรุงเทพมหานคร เดินทางมาเป็นประธานในพิธีเปิดงาน เมื่อวันศุกร์ที่ 23 มกราคม 2558 โดยการจัดงานครั้งนี้เกิดขึ้นจากการที่ชุมชนมีผู้นับถือศาสนาอิสลามอยู่ประมาณร้อยละ 60 และมีการเลี้ยงแพะและแกะเป็นจำนวนมาก ปัจจุบันเกษตรกรในพื้นที่ได้รวมตัวกันเป็น “กลุ่มเกษตรกรเลี้ยงสัตว์ทุ่งครุ” เพื่อเลี้ยงแพะและแกะสำหรับจำหน่ายเนื้อและนม ซึ่งในการนี้ คณะทำงานสถาบันพัฒนาและฝึกอบรมโรงงานต้นแบบ โดยมี คุณอรณัท ปฐพีจำรัสวงศ์ หัวหน้านักวิจัย ร่วมกับศูนย์วิจัยและบริการเพื่อชุมชนและสังคม และฟาร์มแพะ “EZAKHAN FARM” ซึ่งเป็นสมาชิกกลุ่มเกษตรกรเลี้ยงสัตว์ทุ่งครุ มีแนวคิดในการบริหารจัดการสิ่งแวดล้อมให้กับชุมชนโดยรอบมหาวิทยาลัยพื้นที่บางมด โดยทำการก่อสร้างระบบบ่อก๊าซชีวภาพ(แบบถุงหมักพีวีซี)จากมูลแพะโดยใช้ฐานความรู้และเทคโนโลยีซึ่งมหาวิทยาลัยมีความถนัดไปประยุกต์ใช้ให้เกิดประโยชน์ ซึ่งได้ผลเป็นที่น่าพอใจนำไปสู่การสร้างความสามารถในการพึ่งตนเองด้านพลังงานทดแทนก๊าซหุงต้มในครัวเรือน

ภายในงานได้ให้ความรู้ความเข้าใจ แนวคิดและวิธีการจัดการสิ่งแวดล้อมด้วยระบบบ่อก๊าซชีวภาพแบบถุงพีวีซี งานแสดงวิธีการเลี้ยงแพะและแปรรูปผลผลิต โดยมีแนวคิดที่จะเผยแพร่องค์ความรู้ต่างๆที่เกิดขึ้น จากการสร้างเวทีเสวนาให้กลุ่มคนที่เกี่ยวข้องได้มาพบกัน รวมทั้งประชาสัมพันธ์แหล่งเรียนรู้พลังงานชุมชนแห่งนี้ ให้เป็นแหล่งเรียนรู้ของนักเรียน เกษตรกร และบุคคลทั่วไปโดยเฉพาะอย่างยิ่งการเป็นห้องเรียนชุมชน (Social lab)ให้กับนักศึกษา อาจารย์ นักวิจัย และบุคลากรของมหาวิทยาลัย โดยได้รับความร่วมมือจากกลุ่มเกษตรกรเลี้ยงสัตว์ทุ่งครุ และสำนักงานเขตทุ่งครุ ร่วมจัดงานดังกล่าว

หากท่านใดสนใจสามารถติดต่อ

คุณ เกษม มหันเกียรติ ประธานศูนย์บริการและถ่ายทอดเทคโนโลยีการเกษตร ประจำแขวงทุ่งครุ

ที่อยู่ ถ.ประชาอุทิศ ซอยประชาอุทิศ 69 แยก 8 แขวง/เขตทุ่งครุ กรุงเทพฯ 10140

เบอร์โทร 081-8116016

รูปภาพ







